《自城北登虞山日晚始抵城西》
清代·洪亮吉

我从城北来城西，正中日影已渐低。琴川七道响如箭，日月湖好分东西。

言游虞仲两高卧，冢柏高与浮云齐。何应尚父亦来此，世去已远愁无稽。

东旺里接太伯冢，一县已判东西姬。澹台南游亦曾到，吾道东亦嗟宣尼。

奔车我已愧伯夷，抚剑切莫谈要离。千年遗事若转瞬，海色黯惨山低迷。

人行深竹苦寥寂，怪鹊飞上山坡啼。

作者简介：洪亮吉（1746～1809）清代经学家、文学家。初名莲，又名礼吉，字君直，一字稚存，号北江，晚号更生居士。阳湖（今江苏常州）人，籍贯安徽歙县。乾隆五十五年科举榜眼，授编修。嘉庆四年，上书军机王大臣言事，极论时弊，免死戍伊犁。次年诏以“罪亮吉后，言事者日少”，释还。居家十年而卒。文工骈体，与孔广森并肩，学术长于舆地。洪亮吉论人口增长过速之害，实为近代人口学说之先驱。